Da Büdfoahplaun is a Zeid-Weg-Diagraum, wo noamäulaweis de Zeid auf da Ordinatn und da Weg auf da Abszissn auftrogn wiad (liegenda Büdfoahplan), es geht owa aa umkeaht (stehenda Büdfoahplaun). Im Büdfoahplaun wean peasaunanbefeadande Züg' (P-Züg') schwoaz und ned peasaunanbefeadande Züg' (nP-Züg') blau eizeichnat, do siechst genau, wo Zugkreizungan stottfindn, wo schnöllare Züg' (flochare Linian) de laungsauman (stäulara Linian) iwahuin, usw. Des gaunze gibts heitzutog aa scho elektronisch in Echtzeit im Aramis.